Samarbejds- og Fortrolighedsaftale
 
 
Mellem

Middelfart Kommune
Rådhuset

Nytorv 9

5500 Middelfart

(som dataansvarlig)

og 
xxx

xx
xxx
(som databehandler)
er dags dato indgået følgende: 

Middelfart Kommune er dataansvarlig og ønsker at få rådgivning og bistand til følgende opgaver:
…(beskriv opgaven og henvisning til kontrakten…)

Denne opgave er af fortrolig karakter, idet materialet kan indeholde følsomme personoplysninger. Databehandleren må kun foretage handlinger på Middelfart Kommune IT-systemer, der relaterer sig sagligt til udførsel af den bestilte opgave.
Middelfart Kommune, som dataansvarlig, indskærper overfor databehandler forpligtelsen til at iagttage ubetinget fortrolighed i enhver henseende, herunder datasikkerheden, så behandlingen af den fortrolige information/følsomme personoplysninger sker på betryggende måde og forbliver utilgængelig for uvedkommende. Databehandleren må aldrig, uden forudgående aftale, kopiere eller flytte data til systemer udenfor Middelfart Kommunes kontrol. 
Databehandleren forpligter sig til at sikre, at medarbejdere, der tilgår Middelfart Kommunes netværk har kendskab til almindelig sikker brug af IT-systemer. Databehandleren skal sikre, at tilgangen kun sker fra forsvarligt sikret IT-udstyr, som databehandleren har ejerskab over. 

Alle adgange der tildeles databehandlerens medarbejdere er personlige og må aldrig deles med andre. Databehandleren skal hurtigst muligt informere Middelfart Kommune, hvis en medarbejder med adgang, ikke længere har opgaver der forudsætter denne.
Databehandleren forpligter sig til 2 gange årligt at bistå en generel kontrol at dennes brugeradgange. 
Databehandler handler alene efter instruks fra den dataansvarlige. Databehandler skal træffe de fornødne tekniske og organisatoriske sikkerhedsforanstaltninger mod, at oplysninger hændeligt eller ulovligt tilintetgøres, fortabes eller forringes samt mod, at de kommer til uvedkommendes kendskab, misbruges eller i øvrigt behandles i strid med lov om behandling af personoplysninger.

Databehandler skal på den dataansvarliges anmodning give den dataansvarlige tilstrækkelige oplysninger til, at denne kan påse, at de nævnte tekniske og organisatoriske sikkerhedsforanstaltninger er truffet. 
Databehandler er ansvarlig for, at alle nødvendige licenser til software er indkøbt af databehandler i den version som anvendes af den dataansvarlige. Indkøb af eventuelle separate licenser til brug for databehandler er således den dataansvarlige uvedkommende.
Forpligtelserne ifølge nærværende fortrolighedsaftale forbliver i kraft uden tidsbegrænsning. Herudover er databehandleren eller ansatte hos denne uberettiget til efter samarbejdets ophør at gøre brug af informationer indhentet ved denne opgave til brug ved andre opgaver eller i forbindelse med jobsøgning eller lignende.
Databehandler er forpligtet til at returnere det fremsendte materiale til den dataansvarlige, når opgaven er udført.
Dato:



Dato:
Middelfart Kommune

